CELEX: 32001D0509
Language: lt
Date: 993513600000
Title: 2001 m. birželio 26 d. Tarybos sprendimas dėl Europos bendrijos prisijungimo prie Jungtinių Tautų Europos ekonominės komisijos Reglamento Nr. 108 dėl motorinių transporto priemonių ir jų priekabų restauruotų pneumatinių padangų gamybos patvirtinimo

Svarbus teisinis pranešimas

|

32001D0509

Oficialusis leidinys L 183 , 06/07/2001 p. 0037 - 0037

		Tarybos sprendimas2001 m. birželio 26 d.dėl Europos bendrijos prisijungimo prie Jungtinių Tautų Europos ekonominės komisijos Reglamento Nr. 108 dėl motorinių transporto priemonių ir jų priekabų restauruotų pneumatinių padangų gamybos patvirtinimo(2001/509/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1997 m. lapkričio 27 d. Tarybos sprendimą 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl vienodų techninių nurodymų ratinėms transporto priemonėms, įrangai ir dalims, kurios gali būti sumontuotos ir (arba) naudojamos ratinėse transporto priemonėse, priėmimo ir pagal šiuos nurodymus išduotų patvirtinimų abipusio pripažinimo sąlygų [1] ("Pataisytas 1958 m. susitarimas"), ypač į jo 3 straipsnio 3 dalį ir 4 straipsnio 2 dalies antrąją įtrauką,atsižvelgdama į Komisijos pasiūlymą [2],atsižvelgdama į Europos Parlamento pritarimą [3],kadangi:(1) Jungtinių Tautų Europos ekonominės komisijos Reglamento Nr. 108 dėl motorinių transporto priemonių ir jų priekabų restauruotų pneumatinių padangų gamybos patvirtinimo vienodų nuostatų tikslas – panaikinti technines prekybos motorinėmis transporto priemonėmis kliūtis tarp Susitariančiųjų Šalių restauruotų pneumatinių padangų atžvilgiu, užtikrinant aukštą saugos ir aplinkos apsaugos lygį,(2) Apie Reglamentą Nr. 108 buvo pranešta Susitariančiosioms Šalims ir jis įsigaliojo visose Susitariančiosiose Šalyse, kurios nepranešė prieštaravimo iki datos arba datų, nustatytų prie Pataisyto 1958 m. susitarimo pridėtame reglamente.(3) Siekiant sudaryti sąlygas ekonominės veiklos vykdytojams imtis reikiamų priemonių laiku įvykdyti Reglamento Nr. 108 nuostatas, kad nebūtų ardoma restauruotų pneumatinių padangų rinka, visų pirma iki jo įsigaliojimo dienos, kuri valstybėse narėse gali skirtis, vienodas šio reglamento taikymas visoje Bendrijoje bus vėliau reglamentuotas Bendrijos direktyva. Vis dėlto, Reglamentas Nr. 108 nebus įtrauktas į motorinių transporto priemonių ir jų priekabų tipo patvirtinimo sistemą,NUSPRENDĖ:Vienintelis straipsnisEuropos bendrija prisijungia prie Jungtinių Tautų Europos ekonominės komisijos Reglamento Nr. 108 dėl motorinių transporto priemonių ir jų priekabų restauruotų pneumatinių padangų gamybos patvirtinimo.Reglamento tekstas pridedamas prie šio sprendimo [4].Priimta Liuksemburge, 2001 m. birželio 26 d.Tarybos varduPirmininkasT. Östros[1] OL L 346, 1997 12 17, p. 78.[2] OL C 177, 2000 6 22, p. 47.[3] 2001 m. gegužės 15 d. duotas pritarimas (dar nepaskelbtas Oficialiajame leidinyje).[4] Šis reglamentas bus paskelbtas vėlesniame Oficialiajame leidinyje.--------------------------------------------------